**ZÁPIS č. 9**

**Z RIADNEHO ZASADNUTIA SPRÁVNEJ RADY TASR**

**12. septembra 2018 so začiatkom o 14.00 h**

**Prítomní členovia Správnej rady:** Boris Chovanec, Peter Alakša, Richard Kvasňovský, Ján Sand

**Ospravedlnení:** Vladimír Masár

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

**--------------------------------------------------------------------------------------------------------------------------**

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedol podpredseda SR TASR Boris Chovanec. Konštatoval, že rada je uznášaniaschopná, navrhol program zasadnutia a dal o ňom hlasovať.

**Program:**

**1. Stav pohľadávok v TASR**

**2. Informácie o výstavách z archívu TASR**

**3. Rôzne**

**UZNESENIE č. 23/2018:**

Členovia SR TASR schválili program zasadnutia:

ZA: 4 PROTI: 0 ZDRŽAL SA: 0

**Uznesenie bolo prijaté.**

**---------------------------------------------------------------------------------------------------------------------------**

**1. Stav pohľadávok v TASR**

GR TASR Vladimír Puchala informoval členov rady o vypracovaní interných materiálov TASR o odpisovaní pohľadávok. Konkrétne ide o "Interné pravidlá pre odpisovanie pohľadávok" a "Metodický pokyn pre riadenie pohľadávok".

|  |
| --- |
| Zároveň predstavil analýzu stavu pohľadávok TASR k 31.7. 2018  Následne v súlade so Zákonom č .176/2004 Z.z., § 13, pís. k) požiadal členov Správnej rady o vyjadrenie súhlasu s odpisom pohľadávky spoločnosti LAND PRESS a.s. V zmysle zákona o nakladaní s majetkom verejnoprávnych inštitúcií odpísanie pohľadávky vyššej ako 6000 eur vyžaduje súhlas Správnej rady.  V diskusii členovia rady vyjadrili súhlas s odpisom a následne B. Chovanec predniesol návrh uznesenia:  **UZNESENIE č. 24/2018:**  V zmysle  zákona o nakladaní s majetkom verejnoprávnych inštitúcií SR TASR súhlasí s odpisom pohľadávky vo výške 6055,52 eur spoločnosti LAND PRESS a.s., keďže v zmysle čl. III bod 2.1 pís. d) Interných pravidiel pre odpisovanie pohľadávok je pohľadávka nevymožiteľná.  ZA: 4 PROTI: 0 ZDRŽAL SA: 0  **Uznesenie bolo prijaté.**  **-------------------------------------------------------------------------------------------------------------------------------------------------**  **2. Informácie o výstavách z archívu TASR**  B. Chovanec vyzval GR TASR, aby odprezentoval materiál.  *Podľa V. Puchalu Tlačová agentúra Slovenskej republiky pripravila v súvislosti so spomienkovými podujatiami k 50. výročiu Pražskej jari výstavy dobových fotografií z digitalizovaného archívu. Celkom tri putovné výstavy vo vlakoch Železničnej spoločnosti Slovensko, výstavu fotografií v Národním muzeu v Prahe a v galérii Slovenského inštitútu v Prahe. Výstavy sú súčasťou medzivládneho Projektu osláv výročí dejinných udalostí medzi Slovenskou republikou a Českou republikou v r. 2018.*  *Výstavy odprezentovali prácu agentúrnych fotografov i unikátny archív TASR. V Národnom múzeu v Prahe sa vernisáže výstavy zúčastnilo množstvo osobností kultúrneho, politického a spoločenského života z Čiech i Slovenska. Výstavu otvoril veľvyslanec SR v ČR, GR Národného múzea v Prahe a GR TASR. Výstava s danou tematikou je aj v Slovenskom inštitúte.*  *Výstava vo vlakoch má veľmi pozitívny ohlas, cestuje za svojimi divákmi a je invenčným modelom propagácie histórie i práce TASR.*  Členovia Správnej rady vysoko ocenili aktivity TASR v súvislosti so spomienkovými podujatiami k 50. výročiu Pražskej jari a prezentáciu práce agentúry.  **UZNESENIE č. 25/2018:**  Správna rada TASR berie na vedomie materiál Informácie o výstavách z archívu TASR.  ZA: 4 PROTI: 0 ZDRŽAL SA: 0  **Uznesenie bolo prijaté.**  **---------------------------------------------------------------------------------------------------------------------------**  **3. Rôzne**  Členovia SR TASR sa dohodli na termíne ďalšieho zasadnutia 10. októbra 2018 (streda) o 14.00 h.  Podpredseda SR TASR B. Chovanec v súlade s Rokovacím poriadkom SR TASR ukončil zasadnutie rady.  Bratislava, 12. septembra 2018  Zapísal:  Boris Chovanec v.r. |
|  |